Document ID: 31994R1384

NEUVOSTON ASETUS (EY) N:o 1384/94,
annettu 13 päivänä kesäkuuta 1994,
lopullisen polkumyyntitullin käyttöön ottamisesta Korean tasavallasta ja Taiwanista peräisin olevien suurien alumiinielektrolyyttikondensaattorien tuonnissa
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88(1), ja erityisesti sen 12 artiklan,
ottaa huomioon komission ehdotuksen, jonka se on tehnyt kuultuaan neuvoa-antavaa komiteaa,
sekä katsoo, että:
A. Väliaikaiset toimenpiteet
(1) Asetuksella (EY) N:o 371/94(2) komissio otti käyttöön väliaikaisen polkumyyntitullin Korean tasavallasta ja Taiwanista peräisin olevien, CN-koodiin ex 8532 22 00 kuuluvien suurien alumiinielektrolyyttikondensaattorien tuonnissa.
B. Myöhempi menettely
(2) Osapuolet, jotka eivät osallistuneet tutkimukseen, eivät väliaikaisen polkumyyntitullin käyttöön ottamisen seurauksena esittäneet havaintojaan komission yksiköille, lukuun ottamatta Taipei Economic and Cultural Officen huomautusta. Yksikään osapuolista ei pyytänyt komissiolta mahdollisuutta tulla kuulluksi.
(3) Tutkimukseen osallistuneelle taiwanilaiselle tuottajalle tiedotettiin olennaisista tosiasioista ja huomioista, joiden perusteella aiottiin suosittaa lopullisen polkumyyntitullin käyttöön ottamista ja väliaikaisen tullin vakuutena olleiden määrien lopullista kantamista. Kyseiselle yritykselle asetettiin määräaika havaintojen esittämiseksi näistä tiedoista.
C. Tutkimuksen kohteena oleva tuote ja samankaltainen tuote
(4) Tutkimuksen kohteena olevan tuotteen osalta Taipei Economic and Cultural Office kiisti komission tekemän polkumyyntiä ja haittaa koskevan alustavan määrityksen Taiwanista peräisin olevien suurien alumiinielektrolyyttikondensaattorien tapauksessa. Se väitti, että määrityksen perustana olleet tiedot olivat kiistanalaisia, koska vain muutama taiwanilainen yritys tuotti tutkimuksen alaisia suuria kondensaattoreita ja koska yhteisön tuontitilastoista ei voinut erottaa suurien ja pienien kondensaattorien tuontia. Se ei kuitenkaan toimittanut minkäänlaisia todisteita alustavan määrityksen perustan kyseenalaisuudesta. Itse asiassa komission Taiwanissa tekemät tarkastukset osoittivat, että siellä oli useita suurien kondensaattorien tuottajia. Samankaltaisen tuotteen osalta ei esitetty uusia väitteitä. Näin ollen asetuksen (EY) N:o 371/94 johdanto-osan 7 P10 kappaleessa esitetyt komission päätelmät vahvistetaan.
D. Polkumyynti
1. Normaaliarvo
(5) Yhtään huomautusta normaaliarvon alustavasta määrityksestä ei esitetty. Näin ollen normaaliarvo vahvistettiin lopullisia päätelmiä varten samalla perusteella ja samojen menetelmien mukaisesti kuin ne, joita käytettiin väliaikaisen polkumyynnin määrityksessä. Asetuksen (EY) N:o 371/94 johdanto-osan 11 P15 kappaleet siis vahvistetaan.
2. Vientihinta
(6) Vientihinnan alustavasta määrityksestä ei esitetty minkäänlaisia väitteitä. Asetuksen (EY) N:o 371/94 johdanto-osan 16 ja 17 kappaleessa esitetty vientihinnan vahvistamisessa käytetty menetelmä siis vahvistetaan.
3. Vertailu
(7) Tutkimukseen osallistunut tuottaja kiisti tietyt kuljetuskustannuksia koskevat luvut, samoin kuin myyjille maksettujen palkkojen mukautuksen hylkäyksen, mutta mitään sellaisia todisteita ei esitetty, jotka olisivat perustelleet komission väliaikaisten päätelmien muutokset. Näin ollen asetuksen (EY) N:o 371/94 johdanto-osan 18 ja 19 kappaleessa esitetyt toteamukset ja päätelmät vahvistetaan.
4. Polkumyyntimarginaalit
(8) Komission alustavassa määrityksessään käyttämästä menetelmästä ei esitetty lisähuomautuksia.
Tämän vuoksi keskimääräiset painotetut polkumyyntimarginaalit, jotka on vahvistettu lopullisesti ja ilmaistu prosentteina vapaasti yhteisön rajalla -hinnasta, vahvistetaan seuraavasti:
Korea:	70,6 %
Taiwan:
- Kaimei Electronic Corp.:	10,7 %
- muut yritykset:	75,8 %.
E. Yhteisön etu
(9) Yhteisön teollisuuden määritelmästä ei esitetty huomautuksia. Asetuksen (EY) N:o 371/94 johdanto-osan 22 ja 23 kappaleessa olevat komission päätelmät vahvistetaan.
F. Haitta
(10) Mitään sellaisia uusia todisteita ei esitetty, joiden vuoksi komission haittaa koskevaa alustavaa päätelmää olisi muutettava. Näin ollen asetuksen (EY) N:o 371/94 johdanto-osan 24 P42 kappaleessa esitetyt toteamukset ja päätelmät vahvistetaan.
G. Syy-yhteydet
(11) Mitään sellaisia todisteita ei esitetty, joiden vuoksi olisi asetettava kyseenalaisiksi komission tekemät alustavat päätelmät, jotka koskevat polkumyynnillä tapahtuvan tuonnin vaikutusta yhteisön teollisuuteen ja jotka on esitetty asetuksen (EY) N:o 371/94 johdanto-osan 44 P47 kappaleessa. Tämän vuoksi komission päätelmät vahvistetaan.
H. Yhteisön etu
(12) Kuten asetuksen (EY) N:o 371/94 johdanto-osan 49 P51 kappaleessa esitetään, yhteisön teollisuuden ja loppukäyttäjien etuja harkittiin. Koska niiden osalta ei esitetty uusia väitteitä, asetuksen (EY) N:o 371/94 vastaavat päätelmät vahvistetaan.
I. Tulli
(13) Väliaikaiset toimenpiteet muodostuivat polkumyyntitullista. Tullin määrät vahvistettiin määritettyjen polkumyyntimarginaalien perusteella, koska haitan poistamiseksi tarvittava taso oli korkeampi, kuten asetuksen (EY) N:o 371/94 johdanto-osan 53 kappaleessa esitetään. Koska tältä osin ei esitetty uusia väitteitä, on syytä vahvistaa lopullinen tulli tämän asetuksen johdanto-osan 8 kappaleessa lopullisesti vahvistettujen polkumyyntimarginaalien tasolle.
J. Väliaikaisen tullin kantaminen
(14) Ottaen huomioon vahvistetut polkumyyntimarginaalit ja yhteisön teollisuudelle aiheutunut vakava haitta pidetään välttämättömänä, että väliaikaisen polkumyyntitullin vakuutena olleet määrät kannetaan lopullisesti,
ON ANTANUT TÄMÄN ASETUKSEN:
1 artikla
1. Otetaan käyttöön lopullinen polkumyyntitulli Korean tasavallasta ja Taiwanista peräisin olevien, CN-koodiin ex 8532 22 00 (Taric-koodit: 8532 22 00 *11, 8532 22 00 *13, 8532 22 00 *91, 8532 22 00 *93) kuuluvien suurien alumiinielektrolyyttisähkökondensaattorien tuonnissa, joiden CV-teho (kapasitanssi kertaa nimellisjännite) on 8 000 ja 550 000 ìc:n (mikrocoulombin) välillä vähintään 160 voltin jännitteellä.
2. Vapaasti yhteisön rajalla tullaamattomana -nettohintaan sovellettavan tullin määrä vahvistetaan seuraavasti:
Korea:
- kaikki yritykset:	70,6 %
Taiwan:
- Kaimei Electronic Corp.:	10,7 %	(Taric-lisäkoodi 8773)
- muut yritykset:	75,8 %	(Taric-lisäkoodi 8774).
3. Sovelletaan voimassa olevia tulleja koskevia säännöksiä.
2 artikla
Kannetaan lopullisesti ja kokonaisuudessaan asetuksen (EY) N:o 371/94 mukaisesti käyttöön otetut väliaikaisen polkumyyntitullin vakuutena olleet määrät.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 13 päivänä kesäkuuta 1994.

Labels: 1
3
4
18